প্যালেস অব ন্যাশনস
প্যালেস অব ন্যাশনস (ফরাসি: Palais des Nations , উচ্চারণ: [palɛ de nɑsjɔ̃]) সুইজারল্যান্ডের জেনেভাতে অবস্থিত জাতিসংঘের অফিসের মূল কেন্দ্র। এটি সম্মিলিত জাতিপুঞ্জের সদর দপ্তর হিসাবে কাজ করার জন্য ১৯২৯ থেকে ১৯৩৮ সালের মধ্যে স্থাপিত হয়েছিল। এটি ১৯৪৬ সাল থেকে জেনেভাতে জাতিসংঘের কার্যালয় হিসাবে নির্ধারণ করা হয়। তখন জাতিসংঘের মহাসচিব সুইস কর্তৃপক্ষের সাথে একটি সদর দফতর চুক্তি স্বাক্ষর করেন, যদিও সুইজারল্যান্ড ২০০২ সাল পর্যন্ত জাতিসংঘের সদস্য হয়নি। শুধুমাত্র ২০১২ সালে প্যালেস অব ন্যাশনস ১০,০০০টিরও বেশি আন্তঃসরকারি বৈঠকের আয়োজন করেছিল।